****

**VÁNDORBAGOLY DÍJ 2023.**

**Hamvas Béla Pest Megyei Könyvtár Gyermekkönyvtára**

Hamvas Béla Pest Megyei Könyvtár Gyermekkönyvtáraévtizedek óta zajló tudatos szellemi építkezés és számos infrastrukturális fejlesztés nyomán a szentendrei családok legnépszerűbb találkozóhelyévé nőtte ki magát. A könyvtárosok elkötelezettsége és innovatív készsége példaértékű a teljes magyar könyvtáros szakma számára határainkon innen és túl.

A gyermekkönyvtár kiemelkedő abban, hogy valamennyi korosztály számára kínál változatos és gazdag rendezvénykínálatot, fenntartható módon, jellemzően saját erőből megvalósított programokkal. Szintén kiemelkedő a gyermekkönyvtárban folyó környezeti neveléssel és fenntarthatósággal kapcsolatos munka, a művészeti neveléssel valamint az olvasásnépszerűsítéssel kapcsolatosan megvalósított program. Mindezen törekvéseket a könyvtár jellemzően nem egyedül, hanem partnerségek kialakításával, az intézmény társadalmi beágyazottságának növelésével együtt végzi.

A Könyvtár gazdag, minden korosztályt megszólító programkínálattal rendelkezik papírszínházi előadások: Suttogó-, Kokas és Lépten-Nyomon Mobil Környezeti Nevelési Program foglakozások mellett Éjszaka a könyvtárban, Mesekuckó sorozat várja a gyerekeket.

Kiemelten fontos számukra a környezeti nevelés, a zöld szemlélet, melynek jegyében mesetábort szerveztek. Támogatják a Jane Goodall Intézet Roots&Shoots világhálózatának tagjaként létrehozott Hamvas Küllő Roots&Shoots csoport munkáját, melynek keretében félévenként alkotó pályázatot írnak ki iskolások számára.

Felsősök számára olvasóklubot szerveznek, mely az olvasáson túl, a résztvevők közösséggé kovácsolását tűzte ki céljául.

A Gyermekkönyvtár a partnerség színtere a helyi oktatási intézmények, pedagógusok, alkotók, olvasó gyermekek és szüleik összekapcsolásával. Korábbi olvasóik a közösségi szolgálat kereteiben segítik a könyvtári programok megvalósítását.

A Gyermekkönyvtáratfolyamatos fejlődés jellemzi.Innovatívitásuk, ötleteik, a zöld szemlélet és a partnerség példaértékű megvalósítói.A könyvtárban három könyvtáros dolgozik:Kovács-Buday Zsuzsanna, Eőry Brigitta és Kovács Kira. Elhivatottságuk követendő minden gyermekkönyvtáros számára!

Szentes, 2023. november 13.